täna on 1.veebr. kui te täna oma elektrinäite ära ei saada, jääte homme oma lambist ilma. juhul kui te olete tige inimene, on see teile paras.    mingi patsill on mulle vist verre imbunud ja väga imelik on olla. ingveri/kanarbikutee peaks ju aitama. maitse on igatahes vastik. ja teada on ju, et mis on vastik, on kasulik (sport, sinepiplaaster, matemaatika, rosinad jne).    meie ideaalse ja üllatustevaba rutiini tööl murdis uue kohvimasina saabumine. masin  tuli suurte kunstnike ja imede maalt - itaaliast. läksin angaari kohvi tooma otsekui oleksin läinud lihavõttemissale. erinevalt vanast, mis tagasihoidlikult angaari seinas seisis, on uus masin helesinine, sätendav ja suur ning selle peal on pilt kahest lillkapsast kohvitassi taustal. seisin lummatult masina ees, kuni tuli Niilo ja rääkis, et need polevat kapsad, vaid kookoseküpsised. Mulle meeldivad targad mehed. Ühtlasi võttis Niilo endale rüütelliku ülesande tutvustada mulle uut võrratut masinat ja soovitas  juua sellest tulnud teed. Kui mehaanikuleib peaks maakeralt lõppema, leiab too kena noormees kindlasti tööd müügimehena. Niilo abi oli mulle kasuks, kuna masin oli nuppudega ja töötas elektriga, ehk omas kõiki neid omadusi, mis mul üle mõistuse käivad.    meie külapoes müüdi saia, mis maksis 2.50. hinnatundliku tarbijana vedasin 1 sellise koju. osutus söödavaks.